ไทยพีบีเอส พบพนักงานติดโควิด 1 ราย ตามผู้สัมผัสใกล้ชิด ประเมินความเสี่ยง
ไทยพีบีเอส ออกประกาศ พบพนักงานติดโควิด 1 ราย ดูแลตามสิทธิ ความคุ้มครองของกรมธรรม์ ติดตามผู้สัมผัสใกล้ชิด ประเมินความเสี่ยงองค์การกระจายเสียงและแพร่ภาพสาธารณะแห่งประเทศไทย ออกประกาศ เรื่องพบผู้ติดเชื้อโควิด-19 รายแรกของ ส.ส.ท. ลงวันที่ 6 เม.ย.ที่ผ่านมา ระบุว่า ผู้อำนวยการ ส.ส.ท. ได้รับรายงานว่า พบพนักงานของ ส.ส.ท. ติดเชื้อไวรัสโควิด-19 จำนวน 1 คน หลังจากได้รับการยืนยันผลการตรวจจากแพทย์ที่โรงพยาบาลรามคำแหง และพนักงานคนดังกล่าวเข้ารับการรักษาที่โรงพยาบาลวิภารามชัยปราการ จ.สมุทรปราการ เป็นที่เรียบร้อย โดยพนักงานจะได้รับการดูแลตามสิทธิ์การรักษาพยาบาลและสิทธิ์ความคุ้มครองตามกรมธรรม์โรคโควิด-19 ที่ ส.ส.ท.ได้จัดทำไว้สำหรับพนักงานทุกคนด้วยทั้งนี้พนักงานคนดังกล่าวทำงานวันสุดท้ายที่ ส.ส.ท. เมื่อวันที่ 20 มี.ค.2563 จากนั้นได้ลากิจและไม่ได้เข้าปฏิบัติงานที่ ส.ส.ท.อีกเลยจนถึงปัจจุบัน ซึ่งทางสำนักบริหารได้ทำการฉีดพ่นยาฆ่าเชื้อโรคที่ได้มาตรฐานการป้องกันและควบคุมโรคไปทุกอาคาร ตั้งแต่วันที่ 21 มี.ค.2563 และได้พ่นยาเพิ่มเติมในทุกสำนักและอาคารอย่างต่อเนื่อง สลับหมุนเวียนกันตลอดจนถึงปัจจุบัน จนเมื่อวันที่ 6 เม.ย.2563เมื่อทราบผลแน่ชัดแล้วว่ามีพนักงานติดเชื้อโควิด-19 สำนักบริหารได้ทำความสะอาดซ้ำด้วยการพ่นยาฆ่าเชื้อในทุกอาคาร พร้อมเก็บข้อมูลผู้สัมผัสใกล้ชิดผู้ป่วย สถานที่ที่ไป และกิจกรรมในช่วง 14 วัน ก่อนแสดงอาการ และนำส่งมายังผู้อำนวยการ ส.ส.ท. เพื่อดำเนินการติดตามผู้สัมผัสใกล้ชิดพนักงานดังกล่าว ประเมินความเสี่ยงต่อการติดเชื้อและให้คำแนะนำต่อไปเนื่องจากพนักงานคนดังกล่าวไม่มาปฏิบัติงานใน ส.ส.ท. เกินกว่า 14 วันแล้ว แต่หากมีพนักงานทราบว่าตนเป็นผู้สัมผัสใกล้ชิดโดยตรงมีความไม่สบายใจต้องการเข้าสู่ระบบการคัดกรอง หรือกักตัว ส.ส.ท.จะจัดหาที่พักเพื่ออำนวยความสะดวกและจะเป็นผู้ออกค่าใช้จ่ายให้.
ไทยพีบีเอส ออกประกาศ พบพนักงานติดโควิด 1 ราย ดูแลตามสิทธิ์ ความคุ้มครองของกรมธรรม์ ติดตามผู้สัมผัสใกล้ชิด ประเมินความเสี่ยง 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,ไทยพีบีเอส,Thai PBS,พนักงานติดโควิด,ข่าวทั่วไป